Utnapishtim

Si Utnapishtim o Utanapishtim (    ) ay isang tauhan sa sinaunang mitolohiya ng Mesopotamia. Siya ay inatasan ng diyos na si Enki (Ea) na lumikha ng isang higanteng barko na tatawaging Tagapangalaga ng Buhay bilang paghahanda sa isang higanteng baha na lilipol sa lahat ng buhay. Lumilitaw ang tauhan sa Epiko ni Gilgamesh.  Ang kanyang kwento ay kapareho ng Biblikal na pigura na si Noe.

Kwento 
Inutusan siya ng diyos na si Enki (Ea) na talikuran ang kanyang mga makamundong pag-aari at lumikha ng isang higanteng barko na tatawaging Tagapangalaga ng Buhay.

Ang Tagapangalaga ng Buhay ay gawa sa solidong troso, upang ang mga sinag ni Shamash (ang araw) ay hindi lumiwanag paloob, at ng pantay na sukat sa haba at lapad. Ang disenyo ng barko ay dapat na iginuhit sa lupa ni Enki, at ang kuwadro ng arka, na ginawa sa loob ng limang araw, ay 200 talampakan ang haba, lapad at taas, na may palapag na isang acre.  Ang looban ng arka ay may pitong palapag, ang bawat isa ay nahahati sa 9 na seksyon, na buong natapos ang arka nang ikapitong araw. Ang pasukan sa barko ay natakpan nang ang lahat ay nakasakay na sa barko.

May tungkulin din sa kanya na dalhin ang kanyang asawa, pamilya, at kamag-anak kasama ang mga artesano ng kanyang nayon, mga hayop na sanggol, at mga butil.  Ang paparating na pagbaha ay magpapasawi sa lahat ng mga hayop at tao na wala sa barko, isang konsepto na makikita sa paglaon sa kwentong biblikal ng Arka ni Noe .  Matapos ang labindalawang araw sa tubig, binuksan ni Utnapishtim ang pinto ng kanyang barko upang tumingin sa paligid at nakakita ang mga dalisdis ng Bundok Nisir, kung saan pinahinga niya ang kanyang barko ng pitong araw. Sa ikapitong araw, nagpadala siya ng isang kalapati upang makita kung ang tubig ay humupana, at ang kalapati ay walang ibang nakita kundi tubig, kaya't bumalik ito. Pagkatapos ay nagpadala siya ng isang layang-layang, at tulad ng nakaraan, bumalik ito, na walang nahanap. Sa wakas, nagpadala si Utnapishtim ng isang uwak, at nakita ng uwak na ang tubig ay humupa, kaya't umikot ito, ngunit hindi na bumalik. Pagkatapos ay pinalaya ni Utnapishtim ang lahat ng mga hayop, at nagsakripisyo sa mga diyos. Ang mga diyos ay dumating, at dahil pinangalagaan niya ang binhi ng tao habang nananatiling matapat at nagtitiwala sa kanyang mga diyos, si Utnapishtim at ang kanyang asawa ay binigyan ng imortalidad, pati na rin ang isang makalangit na lugar kasama sa mga diyos. Ipinahayag din ni Enki (Ea) na hindi niya sinabi kay "Atrahasis" (umano'y tumutukoy kay Utnapishtim) ang tungkol sa pagbaha, ngunit sa halip ay gumawa lamang siya ng isang panaginip na lumitaw sa kanya,  isang pahayag na sumasalungat sa naunang salaysay ng tula at nagpapakita ng isang alternatibong pagsasabi.

Mga Sanggunian 

Mitolohiyang Mesopotamiano